132. löggjafarþing 2005–2006.

Þskj. 1129 — 279. mál.

Breytingartillögur

við frv. til l. um breyt. á nokkrum lögum á sviði sifjaréttar.

Frá allsherjarnefnd.

1.	Við a-lið 1. gr. bætist svohljóðandi málsliður: Sýslumaður skal leiðbeina foreldrum um inntak sameiginlegrar forsjár og um þau réttaráhrif sem skráning lögheimilis barns hefur í för með sér.

2.	Efnismálsgrein 5. gr. orðist svo:

Leita skal umsagnar barnaverndarnefndar um umsókn um leyfi til að ættleiða barn nema augljóst sé að skilyrði fyrir útgáfu ættleiðingarleyfis séu ekki uppfyllt.

3.	Efnismálsgrein 7. gr. orðist svo:

Leita skal umsagnar barnaverndarnefndar um umsókn um forsamþykki til að ættleiða erlent barn nema augljóst sé að skilyrði fyrir útgáfu forsamþykkis séu ekki uppfyllt.